text: Sat til salg for 185 millioner: Nu er ’Lille Amalienborg’ solgt
  03 maj 2018 kl. 10.41
  926 hektar jord og 700 kvadratmeter stuehus til flere millioner kroner er nu solgt.
  
  I midten af januar skrev Jyllands-Posten, at landsbrugsdriften ved Grindsted, der går under navnet ’Lille Amalienborg’, var den dyreste gård, der var til salg i Danmark.
  Nu er den solgt, skriver JydskeVestkysten.
  Ifølge avisen er det svineavleren Martin Lund Madsen fra Bramming, der har købt ejendommen. Han står på selskabet Ny Endrupholm II A/S, der har overtaget gården for at drive den videre. Han ejer i forvejen flere gårde i Syd- og Vestjylland.
  Lille Amalienborg blev sat til salg for 185 millioner.
  Læs mere om den eksklusive ejendom her, hvor du også kan se flere billeder.
  